Arna Ýr Jónsdóttir , sem var kjörin ungfrú Ísland í glæsilegri athöfn í Hörpu í fyrra , hefur haft mikið að gera síðan hún var krýnd . Hún hefur ferðast vítt og breitt um heiminn og var meðal annars kjörin ungfrú EM og var því verðugur fulltrúi Íslands þar , eins og strákarnir okkar . En á milli þess sem hún ferðast um heiminn og aðstoðar stúlkurnar sem eru að keppa í Ungfrú Ísland þá er hún með pensil í hönd – en hún er mjög listræn og málar litrík málverk í frístundum . FERSK OG HRESS : Arna Ýr er alltaf til í að bregða á leik . Listræn „ Ég er að aðstoða Dísu og Fanneyju við að þjálfa stelpurnar sem eru að keppa í Ungfrú Ísland þannig að það er nóg að gera , “ segir Arna Ýr aðspurð . Stórt málverk í skærum litum mætir viðskiptavinum World Class í Laugum þegar þeir ganga inn í aðalsalinn . Það sem fáir vita er að málverkið er eftir Örnu Ýr . „ Ég mála í frístundum , hef verið að dunda við þetta , ég er með aðstöðu heima þar sem ég mála , “ segir Arna Ýr sem er greinilega margt til lista lagt og hver veit nema hún haldi einkasýningu í framtíðinni . Myndir / Freyja LISTRÆN FEGURÐ : Arna Ýr Jónsdóttir er listræn fegurðardrottning . Hún stendur við litríkt málverk eftir hana sjálfa en gestir í World Class Laugum ættu að kannast vel við það en það hangir þar . Sjáðu allar myndirnar í nýjasta Séð og Heyrt !